ട്വന്റി20 ലോകകപ്പിലൂടെ ബി.സി.സി.ഐ ലക്ഷ്യമിടുന്ന ലാഭത്തുക പുറത്ത്, നല്ലൊരു പങ്ക് യു.എ.ഇക്ക് നല്കും ന്യൂഡല്ഹി: ഈ മാസം ആരംഭിക്കുന്ന ട്വന്റി 20 ലോകകപ്പിലൂടെ ബി.സി.സി.ഐ ലക്ഷ്യമിടുന്ന ലാഭത്തുകയുടെ കണക്കുകള് പുറത്ത്. 12 മില്യണ് യു.എസ് ഡോളറാണ് ഏകദേശം 89 കോടി രൂപ ബി.സി.സി.ഐ ആകെ ലാഭത്തുകയായി കണക്കാക്കുന്നത്. ഇന്ത്യയിലെ കോവിഡ് സാഹചര്യം കാരണം ടൂര്ണമെന്റ് യു.എ.ഇ, ഒമാന് രാജ്യങ്ങളിലാണ് നടക്കുന്നത്. ഇതിനായി എമിേററ്റ്സ് ക്രിക്കറ്റ് ബോര്ഡിനും ഒമാന് ക്രിക്കറ്റിനും വലിയ തുകയാണ് ബി.സി.സി.ഐ ഫീ ആയി നല്കുന്നത്. യു.എ.ഇ ക്രിക്കറ്റ് ബോര്ഡിന് 39 മത്സരങ്ങള് നടത്തുന്നതിനുള്ള ഫീയായി 52 കോടി രൂപ നല്കും. ഒമാന് ക്രിക്കറ്റ് ബോര്ഡിന് 400000 യു.എസ് ഡോളറാണ് നല്കുക. ആറുമത്സരങ്ങളാണ് ഒമാനില് നടക്കുക. ഇതിന് പുറമേ ടിക്കറ്റില് നിന്നുള്ള വരുമാനവും ഈ രാജ്യങ്ങള്ക്കാകും ലഭിക്കുക.ടൂര്ണമെന്റിനാകെ 25 മില്യണ് യു.എസ് ഡോളറാണ് ഏകദേശം 187 കോടി ഇന്ത്യന് രൂപ ബി.സി.സി.ഐ ചിലവഴിക്കുന്നത്. പക്ഷേ അടുത്ത വര്ഷം ആസ്ട്രേലിയയില് നടക്കുന്ന ട്വന്റി 20 ലോകകപ്പിന്റെ ചിലവിനേക്കാള് ചെറുതാണ് ഈ തുക. ലോകകപ്പ് ആയതിനാല് സംപ്രേക്ഷണം, സ്പോര്ണ്സര്ഷിപ്പ് അടക്കമുള്ള വലിയ ലാഭവരുമാനങ്ങളെല്ലാം ഐ.സി.സിക്കാക്കും.